**Előterjesztés**

**Körmend Város Önkormányzata Képviselő- testülete 2018. február 28-i ülésére**

**Tárgy**:Földgáz energia beszerzése önkormányzati csoportos közbeszerzéshez történő csatlakozással

**Tisztelt Képviselőtestület!**

A földgázellátásról szóló törvény (GET) értelmében 2010. július 1-tőla 20 m3/h feletti lekötött teljesítményű fogyasztók szabadon választhatnak energia kereskedőt. Ennek lényege, hogy a fogyasztók a Magyar Energetikai és Közmű-szabályozási Hivatal (MEKH) által engedélyezett szabadpiaci energiakereskedőktől közvetlenül, versenyeztetés útján tudják beszerezni a működésükhöz szükséges vezetékes földgáz energiát.

Önkormányzatunk energiafogyasztóinak (Önkormányzati hivatal, köznevelési és gyermekjóléti intézmények, egészségügyi intézmények stb.) külön-külön önálló energiavásárlóként történő megjelenése az energiapiacon gyenge alkupozíciót kínáló megoldás lenne, ezért **célszerű energia fogyasztóinkat egy közös beszerzésben kezelni.**

Érdekérvényesítési lehetőségeinket tudjuk még növelni azzal, hogy más önkormányzatokkalközösenszerezzük be földgáz energia szükségleteinket, amivel a méretgazdaságosságból adódón további árelőny érhető el.

Csoportosan, az önkormányzati energiafogyasztók közbeszerzési tömörülésbe tagozódásával van esély valódi alkupozíció kialakítására, az adott piaci körülmények között elérhető legkedvezőbb árszint és feltételrendszer elérésére.

Önkormányzatunk nem rendelkezik energia beszerzési szervezettel, ezért szakértőre támaszkodott eddig is e beszerzéseknél. A Képviselő-testület korábbi döntéseivel egyezően a Sourcing Hungary Kft. bonyolította le ezen beszerzéseket árlejtéssel Önkormányzatunknak.

Önkormányzatunk tud csatlakozni a Sourcing Hungary Kft. által szervezett csoportos földgáz energia közbeszerzéshez a 2018. október 1-től 2020. október 1-ig tartó szerződéses időszakra vonatkozóan.

A fent részletezett előnyök, lehető legkedvezőbb piaci árszintek és feltételrendszer elérésének érdekében javaslom, hogy Önkormányzatunk csatlakozzon a Sourcing Hungary Kft. által szervezett csoportos közbeszerzéshez, és ennek keretében szerezze be 2018. október 1-től 2020. október 1-ig tartó szerződéses időszakra az intézmények működéséhez szükséges gázmennyiséget.

**Határozati javaslat**

Körmend Város Önkormányzatának Képviselő-testülete hozzájárul ahhoz, hogy Körmend Város Önkormányzata és intézményei vonatkozásában a 2018. október 1-től 2020. október 1-ig tartó szerződéses időszakra vonatkozóan az Önkormányzat megállapodást kössön a Sourcing Hungary Kft-vel gázbeszerzés tárgyában.

Körmend Város Önkormányzatának Képviselő-testülete felhatalmazza a polgármestert a Sourcing Hungary Kft-vel megkötendő, jelen előterjesztéshez csatolt megállapodás megkötésére. A felhatalmazás kiterjed arra is, hogy a gázbeszerzés során a polgármester aláírja a gázvételezési szerződést a legkedvezőbb ajánlatot tevővel.

Körmend, 2018. 02. 05.

**Bebes István**

**polgármester**